สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 12 มี.ค. 61
12 มี.ค. 2561

ดัชนีดาวโจนส์ตลาดหุ้นนิวยอร์กดีดตัวขึ้นเมื่อวันศุกร์ (9 มี.ค.) โดยปิดที่ระดับเหนือ 25,000 จุด เป็นครั้งแรกนับตั้งแต่วันที่ 28 ก.พ. ที่ผ่านมา ขานรับข้อมูลตัวเลขจ้างงานที่แข็งแกร่งเกินคาด ขณะที่ค่าจ้างเพิ่มขึ้นน้อยกว่าที่นักวิเคราะห์คาดไว้ นอกจากนี้ ตลาดยังได้รับแรงหนุนจากการที่ประธานาธิบดีโดนัลด์ ทรัมป์ระบุว่า เขาจะยกเว้นการเก็บภาษีนำเข้าเหล็กและอลูมิเนียมจากแคนาดาและเม็กซิโก ซึ่งเป็นสองประเทศคู่ค้าในข้อตกลงการค้าเสรีอเมริกาเหนือ (NAFTA)
ดัชนีเฉลี่ยอุตสหกรรมดาวโจนส์ปิดที่ 25,335.74 จุด เพิ่มขึ้น 440.53 จุด หรือ +1.77% ดัชนี Nasdaq ปิดที่ 7,560.81 จุด เพิ่มขึ้น 132.86 จุด หรือ +1.79% และดัชนี S&amp;P500 ปิดที่ 2,786.57 จุด เพิ่มขึ้น 47.60 จุด หรือ +1.74%
ตลาดหุ้นยุโรปปิดปรับตัวขึ้นเมื่อวันศุกร์ (9 มี.ค.) ตามทิศทางตลาดหุ้นของสหรัฐซึ่งเป็นประเทศที่บริษัทในยุโรปเข้าไปลงทุนเป็นจำนวนมาก หลังการเปิดเผยข้อมูลตัวเลขจ้างงานของสหรัฐที่แข็งแกร่งเกินคาด ขณะที่ค่าจ้างเพิ่มขึ้นน้อยกว่าที่นักวิเคราะห์คาดไว้
ดัชนี Stoxx Europe 600 ปรับตัวขึ้น 0.4% ปิดที่ 378.24 จุด ขณะที่ตลอดทั้งสัปดาห์ปรับตัวขึ้น 3.1%
ดัชนี CAC-40 ตลาดหุ้นฝรั่งเศสปิดที่ 5,274.40 จุด เพิ่มขึ้น 20.30 จุด หรือ +0.39% ดัชนี DAX ตลาดหุ้นเยอรมันปิดที่ 12,346.68 จุด ลดลง 8.89 จุด หรือ -0.07% และดัชนี FTSE 100 ตลาดหุ้นลอนดอนปิดที่ 7,224.51 จุด เพิ่มขึ้น 21.27 จุด หรือ +0.30%
 
ดัชนีตลาดหุ้นลอนดอนปิดปรับตัวขึ้นเมื่อวันศุกร์ (9 ก.พ.) ตามทิศทางตลาดหุ้นยุโรป ที่ได้รับอิทธิพลจากตลาดหุ้นสหรัฐมาอีกทอดหนึ่ง หลังการเปิดเผยข้อมูลตัวเลขจ้างงานของสหรัฐที่แข็งแกร่งเกินคาด ขณะที่ค่าจ้างเพิ่มขึ้นน้อยกว่าที่นักวิเคราะห์คาดไว้
ดัชนี FTSE 100 เพิ่มขึ้น 21.27 จุด หรือ +0.30% ปิดที่ 7,224.51 จุด
 
สัญญาทองคำตลาดนิวยอร์กปิดบวกเมื่อวันศุกร์ (9 มี.ค.) หลังได้รับอิทธิพลจากการแข็งค่าของสกุลเงินดอลลาร์สหรัฐ หลังการเปิดเผยข้อมูลตัวเลขจ้างงานของสหรัฐที่แข็งแกร่งเกินคาด ขณะที่ค่าจ้างเพิ่มขึ้นน้อยกว่าที่นักวิเคราะห์คาดไว้
สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 2.3 ดอลลาร์ หรือ 0.17% ปิดที่ระดับ 1,324ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 10.8 เซนต์ หรือ 0.65% ปิดที่ 16.608 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 11.9 ดอลลาร์ หรือ 1.25% ปิดที่ 964.2 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (9 มี.ค.) หลังได้รับแรงหนุนจากรายงานที่ว่า นายโดนัลด์ ทรัมป์ ประธานาธิบดีสหรัฐ และนายคิม จอง อึน ตกลงที่จะจัดการประชุมร่วมกันเป็นครั้งแรกเพื่อหาทางออกเกี่ยวกับปัญหานิวเคลียร์ ประกอบกับรายงานของเบเกอร์ ฮิวจ์ ที่ระบุว่า แท่นขุดเจาะน้ำมันในสหรัฐมีจำนวนลดลงครั้งแรกในรอบ 7 สัปดาห์
สัญญาน้ำมันดิบ WTI ส่งมอบเดือนเม.ย. เพิ่มขึ้น 1.92 ดอลลาร์ หรือ 3.2% ปิดที่ 62.04 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค. เพิ่มขึ้น 1.88 ดอลลาร์ หรือ 3.0% ปิดที่ 65.49 ดอลลาร์/บาร์เรล
 
สกุลเงินดอลลาร์สหรัฐอ่อนค่าลงเมื่อเทียบกับเงินสกุลหลักส่วนใหญ่ในการซื้อขายที่ตลาดนิวยอร์กเมื่อวันศุกร์ (9 มี.ค.) หลังการเปิดเผยข้อมูลอัตราค่าจ้างที่เพิ่มขึ้นน้อยกว่าที่นักวิเคราะห์คาดไว้ แม้ว่าตัวเลขจ้างงานของสหรัฐจะแข็งแกร่งเกินคาดก็ตาม
ยูโรแข็งค่าขึ้นเมื่อเทียบกับดอลลาร์ ที่ระดับ 1.2313 ดอลลาร์ จากระดับ 1.2307 ดอลลาร์ ในขณะที่ปอนด์แข็งค่าขึ้นแตะ 1.3848 ดอลลาร์ จากระดับ 1.3803 ดอลลาร์ และดอลลาร์ออสเตรเลียแข็งค่าขึ้น ที่ระดับ 0.7847 ดอลลาร์ จากระดับ 0.7792 ดอลลาร์